Document ID: 32010R0567

UREDBA SVETA (EU) št. 567/2010
z dne 29. junija 2010
o spremembi Uredbe (ES) št. 329/2007 o omejevalnih ukrepih proti Demokratični ljudski republiki Koreji
SVET EVROPSKE UNIJE JE -
ob upoštevanju Pogodbe o delovanju Evropske unije, zlasti člena 215(1) Pogodbe,
ob upoštevanju Skupnega stališča 2006/795/SZVP z dne 20. novembra 2006 o omejitvenih ukrepih proti Demokratični ljudski republiki Koreji (1),
ob upoštevanju skupnega predloga visokega predstavnika Unije za zunanje zadeve in varnostno politiko ter Komisije,
ob upoštevanju naslednjega:
(1)
V skladu s Skupnim stališčem 2006/795/SZVP, Uredba (ES) št. 329/2007 (2) omejuje zlasti dobavo, prodajo, prenos ali izvoz nekaterih predmetov, materialov, opreme, blaga in tehnologije (poleg tistih, ki jih določa Varnostni svet ZN ali Odbor za sankcije), ki bi Demokratični ljudski republiki Koreji (v nadaljevanju besedila: „Severna Koreja“) lahko pomagali pri njenih programih, povezanih z jedrskim orožjem, drugim orožjem za množično uničevanje ali balističnimi izstrelki.
(2)
Ti predmeti so navedeni v Prilogi Ia k Uredbi (ES) št. 329/2007 in te navedbe je treba posodobiti, da se ohrani učinkovitost Uredbe.
(3)
Zato bi bilo treba Uredbo (ES) št. 329/2007 ustrezno spremeniti -
SPREJEL NASLEDNJO UREDBO:
Člen 1
Uredba (ES) št. 329/2007 se spremeni:
Priloga Ia k Uredbi (ES) št. 329/2007 se nadomesti z besedilom iz Priloge k tej uredbi.
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Luxembourgu, 29. junija 2010

Labels: 2
1
5
7
3
12
18